|  |  |  |
| --- | --- | --- |
| Váš list číslo/zo dňa | Naša značka | Bardejov |
| / 18.05.2015 | ŽP 2015/03244-7-MK | 23.06.2015 |

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Okresného stavebného bytového družstva, Ťačevská ul. 1660, 085 01 Bardejov, IČO: 00 170 330,** zo dňa 18.05.2015, podľa § 47 ods. 3, § 48 ods. 1 a § 82 ods. 11 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov

1. **z a m i e t a  ž i a d o s ť**

v časti, tkajúcej sa **výrubu 3 ks drevín**, druh: **3 ks smrek obyčajný** (Picea abies), označených pod poradovým číslom 12, 14 a 16, s obvodmi kmeňov 96, 113 a 92 cm, meranými vo výške 130 cm nad zemou, rastúcich na pozemku parcelné číslo **CKN 1900/383**, druh pozemku: ostatné plochy v kat. území Bardejov **(ul. Ťačevská- areál OSBD).**

**II.  v y d á v a s ú h l a s**

žiadateľovi na výrub **16 ks drevín**, druh: **9 ks borovica lesná** (Pinus sylvestris), označených pod poradovým číslom 1 až 8 a 19, s obvodmi kmeňov 109, 89, 93, 97, 105, 91, 102, 124 a 81 cm, **4 ks smrek obyčajný** (Picea pungens) označených pod poradovým číslom 13, 15, 17 a 18 cm, s obvodmi kmeňov s 121, 97, 77 a 89 cm a **3 ks smrekovec opadavý** (Larix decidua), označených pod poradovým číslom 9 až 11, s obvodmi kmeňov 84, 92 a 83 cm, meranými vo výške 130 cm nad zemou, rastúcich na pozemku parcelné číslo **CKN 1900/383,** druh pozemku: ostatné plochy v kat. území Bardejov **(ul. Ťačevská- areál OSBD).**

# A./

V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín žiadateľ uskutoční po nadobudnutí právoplatnosti tohto rozhodnutia, v termíne do 31. marca 2016,

2) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

3) žiadateľ zabezpečí, aby nedošlo k poškodeniu drevín, ktoré nie sú určené na výrub,

4) žiadateľ odstráni aj pne po výrube vrátane povrchovej časti koreňového systému a plochu upraví identicky s okolím,

5) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

6) za prípadné škody na majetku fyzických osôb alebo právnických osôb, spôsobených pri výrube drevín, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu na mestských pozemkoch (verejná zeleň), ktorých správcom je Bardejovský podnik služieb BAPOS, m.p., za týchto podmienok:

# vysadiť 22 ks drevín, s obvodom kmienka 17-20 cm, druh:

# - 17 ks lipa malolistá (Tilia cordata) na pozemok s parcelným číslom CKN 5167/95, druh pozemku: zastavané plochy (doplnenie výpadkov lipovej aleje na ul. Pod Vinbagrom),

- 5 ks javor mliečny (Acer platanoides) na pozemok s parcelným číslom CKN 5149/5, druh pozemku. zastavané plochy (ul. J. Grešáka).

2) Presná poloha osadenia drevín bude odkonzultovaná so správcom Bardejovským podnikom služieb BAPOS, m.p. kontakt Dr. Ing. Demčko tel. 054/4860513.

3) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2016 po vykonaní výrubu,

4) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**5) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 18.05.2015, požiadalo OSBD, Ťačevská 1660, Bardejov, o vydanie súhlasu na výrub 16 ks drevín rastúcich na pozemkoch parcely CKN číslo 1900/23 a 1900/383 v kat. území Bardejov, druh pozemku: ostatné plochy (areál OSBD). Dôvod žiadosti – výstavba 12 bytovej jednotky na ktorú je vydané rozhodnutie o umiestnení stavby „Bytový dom – 12 b.j.“ č. ŽP 2014/00300, zo dňa 28.01.2014. Žiadosť je podaná podľa § 47 ods. 3 zákona NR SR č. 543/2002 Z.z. o ochrane prírody a krajiny v znení neskorších predpisov. Správny poplatok vo výške 100,- € bol uhradený do pokladne.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov (ďalej len zákon o ochrane prírody), zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 20.05.2015. V príslušnej lehote od zverejnenia informácie bolo 28.05.2015 doručené Mestu Bardejov elektronické potvrdenie záujmu byť účastníkom v začatom správnom konaní od Občianskeho združenia Nádej pre sad Janka Kráľa, Švabinského 20, 851 01 Bratislava.

Orgán ochrany prírody listom č. ŽP 2015/03244-2-MK zo dňa 02.06.2015 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávanie spojené s miestnou obhliadkou v predmetnej veci. Ústne pojednávanie sa uskutočnilo 11.06.2015.

V súlade so žiadosťou bola vykonaná obhliadka drevín. Na konaní bolo zistené, že všetky dreviny rastú na pozemku parcela CKN číslo 1900/383 a celkový počet drevín je 19 a nie 16. Do žiadosti neboli žiadateľom zahrnuté vyschnuté, odumreté dreviny.

Orgán ochrany prírody, na základe vyhlášky MŽP SR č. 24/2003 Z.z., vypočítal spoločenskú hodnotu všetkých 19 ks drevín požadovaných na výrub, ktorá je 18 821,04 €. Výpočet s dôvodom výrubu jednotlivých drevín je prílohou zápisu z konania zo dňa 11.06.2015 a tohto rozhodnutia.

Na základe obhliadky drevín a rozhodnutia o umiestnení stavby č. ŽP 2014/00300, zo dňa 28.01.2014, 11 ks drevín označených pod poradovým číslom 1, 2, 3, 6, 7, 8, 9, 10, 17, 18 a 19 sa nachádza priamo na mieste výstavby. 4 ks dreviny označených pod poradovým číslom 4, 5, 11 a 13 rastú vo vzdialenosti cca 1 až 4 metre od miesta výstavby 12 bytovej jednotky. Z toho dreviny pod poradovým číslom 9, 11, 15, 17, 18 a 19 sú ťažko poškodené alebo odumreté. Dôvody výrubu 16 ks drevín je opodstatnený. Spoločenskú hodnotu drevín 16 ks povolených na výrub, ktorá je 14 399,04 €.

Dreviny označené pod poradovým číslom 12, 14 a 16 rastú cca 10 až 15 metrov od plánovanej výstavby. Nie je dostatočne odôvodnený výrub, teda nie je opodstatnený.

Z mestských pozemkov určených pre náhradnú výsadbu drevín správca Bardejovský podnik služieb BAPOS, m.p. odsúhlasil pre náhradnú výsadbu v počte 22 ks drevín s obvodom kmienka 17-20 cm, druh: 17 ks lipa malolistá (Tilia cordata) na pozemok s parcelným číslom CKN 5167/95, druh pozemku: zastavané plochy (doplnenie výpadkov lipovej aleje na ul. Pod Vinbargom) a 5 ks javor mliečny (Acer platanoides) na pozemok s parcelným číslom CKN 5149/5, druh pozemku. zastavané plochy (ul. J. Grešáka). Presná poloha osadenia drevín bude odkonzultovaná so správcom BAPOS, m.p. kontakt Dr. Ing. Demčko tel. 054/4860513.

Za Občianske združenie Nádej pre Sad Janka Kráľa sa nedostavil zástupca. Emailom združeniu boli 18.06.2015 zaslané požadované doklady spolu so zápisnicou a stanovená päťdňová lehota na vyjadrenie, odo dňa doručenia dokladov. V stanovenej lehote nebolo doručené vyjadrenie.

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči súhlasu s výrubom 16 ks drevín a nesúhlasu s výrubom 3 ks dreviny nepodal zásadné námietky nikto z účastníkov konania.

Na základe vyššie uvedeného orgán ochrany prírody dospel k záveru, že žiadosť na výrub 3 ks drevín nie je opodstatnený. Žiadosť o výrub 16 ks drevín je opodstatnená. V prvej časti výroku rozhodnutia rozhodol preto o nepovolení výrubu a v druhej časti výroku rozhodnutia rozhodol o povolení výrubu podľa § 47 ods. 3 citovaného zákona o ochrane prírody. Zároveň žiadateľovi podľa ustanovení § 48 ods. 1 zákona o ochrane prírody uložil povinnosť vykonať náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 zákona o ochrane prírody.

**P o u č e n i e**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

MUDr. Boris Hanuščak

primátor mesta

Príloha:

- kópia z pozemkovej mapy so zakreslením drevín požadovaných na výrub

- výpočet spoločenskej hodnoty drevín

Rozhodnutie sa doručuje:

**- OSBD, Ťačevská 1660, 085 01 Bardejov**

**- Bardejovský podnik služieb Bapos, m.p. Bardejov, Štefánikova 786, 085 01 Bardejov**

**- Občianské združenie Nádej pre Sad Janka Kráľa, Godrova 3/b, 811 06 Bratislava**

Na vedomie:

- SIŽP - inšpektorát ochrany prírody, Rumanova 14, 040 01 Košice

- Okresný úrad v Bardejove, Odbor starostlivosti o životné prostredie, Dlhý rad 16, 085 01 Bardejov

|  |  |  |  |  |
| --- | --- | --- | --- | --- |
| Vybavuje : | Milan Klimek | 🕾 +421544862163 | e-mail : milan.klimek@bardejov.sk | |
| Podpis : | ....................................................... | www.bardejov.sk | IČO: 00321842 | DIČ: 2020 622923 |
| Bankové spojenie: Prima banka Slovensko a.s. | | Číslo účtu.: 0456175001 | IBAN: SK8056000000000456175001 | |